Boilie Gooi Stokke vir karp hengel
Boilie Gooi Stokke vir karp hengel.
Hoekom 'n gooi stok?
Gooi stokke bied hengelaars die geleentheid om hul boilies teen die maksimum afstand te kan gooi, verder nog as wat hulle sal kan met 'n kettie. Dan is daar ook die bonus van 'n rek wat nie oor tyd sal breek as gevolg van uitermatige gebruik, of die sak wat nie die hengelaar se hande sal beseer wanneer die aas uitgeskiet word nie.
Hoe werk 'n gooi stok?
Die aksie wanneer jy 'n gooi stok gebruik word is die selfde as wanneer jy met 'n stok gooi. Die aas word binne in die buis geplaas en dan word dit met 'n vee aksie na voor gegooi sodat die aas uit die buis geskiet word. Hierdie aksie vat 'n bietjie oefening om te bemeester en aan die begin mag die aas by jou voette beland of selfs reg in die lug in opskiet, maar wanneer jy hierdie aksie bemeester het sal jy verbaas wees oor die konstante akkuraatheid en distansies wat jy sal kan beryk.
Watter gooi stok is die regte een vir jou?
Daar is 'n verskeidenheid gooi stokke beskikbaar, gemaak van plastiek, aluminium, koolstof of veselglas. Hierdie stokke kom ook voor in verskeie groottes vir die gebruik van verskillende grootte lokase.
Oorspronklik, so 15 jaar gelede, toe die eerste gooi stokke gemaak is, was net aluminium gebruik, maar hierdie materiaal is baie swaar en moeilik om te gebruik. Alhoewel die aluminium gooi stokke nogsteeds genoeg krag kan genereer en vêr kan gooi, verg hulle baie meer moeite om te gebruik en sal dus jou arm baie gouer lam en seer laat.
Veselglas is baie ligter as aluminium, maar is moeilikker om in die regte vorms in te giet, dit het dus die ontwerp van die gooi stokke tot hul limiet gebring. Daar is nog veselglas gooi stokke beskikbaar, maar hulle is baie breekbaar en is deur die jare vervang met beter materiale.
Koolstof is 'n baie goeie materiaal vir die maak van gooi stokke om rede dit baie lig is, maar die nadeel aan koolstof gooi stokke is dat dit baie duur is. Koolstof is ook aansienlik meer breekbaar, en moeilikker om in 'n kurwe te vorm, dit kan wel gedoen word, maar verhoog sodoende ook die prys van die stok.
Wat is die antwoord dan? Wel, dit is een wat Gardner uiteindelik geantwoord het met hul hoë graadse PVC gooi stokke. Hierdie PVC stokke is die ideale balans tussen sterkte, gewig en duursaamheid terwyl dit nogsteeds relatief maklik in die verlangde forms gegiet kan word.
Gardner se "Scorpion" stok is by vêr die beste van die beste en het oor die jare so ontwikkel dat dit die boilie hengelaar die beste bied in terme van akkuraatheid, gooiafstande en krag. Die "Scorpion" gooi stok is inderdaad die uitblinker as dit by die toets van al hierdie gooi stokke kom.
Gardner Video - In die volgende video sal jy die verskillende Scorpion Gooi Stokke in aksie sien en ook 'n paar goeie wenke kry oor hoe om hulle te gebruik en watse ene die beste by jou gaan pas.
'n Paar feite oor die Scorpion reeks:
• Daar is vier verskillende groottes beskikbaar, geskik vir die gebruik van boilies tot en met 30mm in deursnee
• Met oefening en harde, dik en groot boilies kan die aas wel oor 125m gegooi word
• Hierdie gooi stokke word van die hoogste gehalte PVC materiaal gemaak wat uiters lig in gewig is, maar uitermatige krag en duursaamheid behou.
• Hierdie stokke is hittebestand – Scorpions sal nie buig, smelt of breek in hittige kondisies, of enige ander kondisies nie.
• Al die Scorpion gooi stokke het 'n swaan nek kurwe sodat die aas teen 'n verhoogde spoed gegooi kan word teenoor die normale stokke met 'n reguit nek. Die sentrifugale krag waarteen die boilies gewerp word, word verhoog wanneer dit aan die begin van die swaai terug gedruk word, wat sodoende die boilies meer spoed gee aan die einde van die swaai.
• Die aangepasde punt van die stok voorsien die maksimum stabiliteit en akkuraatheid.
• Die gooi stokke is ontwerp met 'n greep wat nie sal gly nie, dit is ook sag en het ook 'n dubbel hand greep ontwerp om alle grootte hande te akkomodeer. Hierdie ontwerp is ook geskik vir 'n twee handige tegniek wat ekstra krag uitoefen wanneer die aas oor 'n ekstra lang en kragtige afstand gegooi word.
• Hierdie stokke is beskikbaar in drie verskillende kleure:
Onthou! Die korrekte tegniek is meer belangrik as krag...
1. Staan in die normale posisie wat jy sal gebruik vir die gooi van jou stok en hou jou oë op die plek waarheen jy wil gooi.
2. Begin vanaf die 10uur posisie en eindig in die 2uur posisie.
3. Jy het slegs nodig om jou gewrig liggies na vore te swaai om 'n hele paar boilies op 'n slag te kan werp.
4. Scorpion stokke is gemaak vir dubbel, of enkel handige gebruik. Die beste is om te eksperimenteer en die beste tegniek vir jou te kry, jy het nie noodwendig 'n groot swaai nodig om groot afstande te behaal nie, maar deur twee hande te gebruik kan jy meer beheer en akkuraatheid verkry.
5. Krag en afstand sal deur oefening verkry word, dit help om eers jou tegniek reg te kry voor jy probeer om te vêr te gooi.
Top Tips - Wenke om die beste distansie en akkuraatheid te verkry:
Om die maksimum afstand te verkry moet jy mik om die aas teen 'n 45º hoek te gooi.
Hierdie is die optimale hoek vir die gooi van 'n voorwerp.
Lokaas kan teen 'n laer hoek gegooi word wanneer jy teen 'n uitermatige afstand wil gooi, die hewige spoed sal beteken dat die aas sal lig gedurende die eerste helfde van hul vlug.
Grootte van die stokke
Scorpion 18mm 90m +
Scorpion 22mm 100m +
Scorpion 25mm 110m +
Scorpion 30mm 125m +
Afhangende van die grootte van die stok is hierdie afstande haalbaar deur net 'n bietjie oefening en die regte aas te gebruik.
Die enigste limiet tot hoe vêr jy jou boilie kan gooi is die boilie se gewig. Hoe swaarder die boilie, hoe verder sal dit gegooi kan word. Om die absolute maksimum distansie te verkry kan jy digter bestandele in kleiner hoeveelhede (soos kalk meel) in jou boilies sit.
Dit is ook moontlik om meer as een tipe aas op een slag te werp, maar maak eers seker jy is gemaklik daarmee om eers enkele ase op 'n slag te werp voor jy hierdie tegniek probeer. Jy kan tot en met vyf verskillende ase op 'n slag werp, maar die gewig van hierdie ase speel 'n groot rol op die gewig waarmee jy die stok kan hanteer en daarmee kan gooi. Hierdie tegniek is baie meer geskik wanneer jy die aas wil strooi eerder as wanneer dit gebruik word vir meer akkurate gooie.
Jy sal 'n groot verskil kan sien wanneer jy die aas werp as die stok reguit in die rigting van die voermaak plek gehou word, maak ook seker die kurwe van die stok is in 'n reguit posisie terwyl dit gebruik word. Wanneer die stok nie reguit gehou word nie sal die aas in 'n kurwe gewerp word wat die distansie sowel as die akkuraatheid sal beïnvloed.
Top Wenk vir Aas Voorbereiding
'n Gereelde probleem wat ervaar word is dat aas soms skei of breek wanneer dit uit die stok gewerp word, dit gebeur as gevolg van die massa druk wat op die aas geplaas word wanneer dit gewerp word. Om dit te voorkom kan jy of baie harde aas maak deur verhardingsmiddels (soos eiers of melk proteine) in die bestandele te voeg, of jy kan ook jou aas laat lug droog om hulle duursaamheid te bevorder.
Om jou aas lug droog te kry kan jy dit in 'n lugdigte sak plaas, of op 'n rak buite uit die son uit. Wanneer die aas te vinnig droog word kan dit kraak en sal die probleem net vererger.
Die ander goeie alternatief is om jou boilies saam met 'n paar pellets te los vir 'n paar dae. Die pellets sal die vog uit die boilies trek en sal ook 'n baie aangename reuk aan die boilies gee. Om dit in sout of selfs suiker te los kan ook werk maar sal 'n bietjie langer vat.
Nog 'n alternatief sodat jou aas nie breek nie, is om die gooi stok se binnekant nat te maak, druk dit in die dam en skud die oorskiet water uit. Hierdie tegniek sal veroorsaak dat die aas baie minder spin, maar kan moontlik die aas se spoed benadeel.
In die video wys Tim Childs presies hoe om die Scorpion gooi stokke te gebruik - Video
Gooi stokke is 'n kundige manier om jou boilies te werp tot waar jy hulle wil hê, en as jy die regte een gekry het vir jou sal jy bitter vinnig geoie resultate lewer. Na 'n ruk sal jy wonder hoe jy dit ooit sonder 'n gooi stok gedoen het.